Η Χριστολογία του Βενέδικτου ΙΣΤ' (Joseph Ratzinger):
Creators: name: Αθανασίου, Στέφανος Ευάγγελου
Publisher: name: Aristotle University of Thessaloniki
Year: 2011
Subjects: Βενέδικτος ΙΣΤ'
Νεοχαλκιδονισμός
Ratzinger
Benedict XVI
Neochalkedonism

description: Η παρούσα μεταπτυχιακή εργασία, η οποία κατατέθηκε στο Τμήμα Θεολογίας της Θεολογικής Σχολής του ΑΠΘ με τίτλο «Η Χριστολογία του Βενέδικτου ΙΣΤ’ (Joseph Ratzinger)», ασχολείται με την ερμηνεία που δίνει ο Joseph Ratzinger, σημερινός πάπας Βενέδικτος ΙΣΤ’, στο πρόσωπο του Ιησού Χριστού. Σαφέστατα πρέπει να γνωρίζουμε ότι η ερμηνεία αυτή προήλθε από αντίδραση στην πρόκληση των φιλοσοφικών και θεολογικών ρευμάτων που αναπτύχθηκαν από τον 17ο αιώνα στην Δύση, τα οποία ήταν έντονα επηρεασμένα από την Προτεσταντική σκέψη. Σε αυτή δίνεται ιδιαίτερη έμφαση στο πρόσωπο του ιστορικού Ιησού αμφισβητώντας την θεϊκή του φύση και εν γένει την εξέλιξη του χριστολογικού δόγματος εντός της Εκκλησίας. Ο Βενέδικτος ΙΣΤ’, γνωρίζοντας ότι και η ρωμαιοκαθολική Θεολογία προπαντός στον Γερμανόφωνο κόσμο, βρισκόταν σε άμεσο κίνδυνο να επηρεαστεί από αυτά τα ρεύματα, αντιμάχεται ιδιαιτέρως σε καθετί σχετιζόμενο με αυτά. Έτσι, δεν είναι τυχαίο ότι ο ίδιος ο Βενέδικτος τονίζει ιδιαίτερα την xαλκηδόνια χριστολογική έκφραση, όπου δίνεται έμφαση στη θεανθρώπινη φύση του Ιησού Χριστού. Ξεπερνώντας στο σημείο αυτό άλλους ρωμαιοκαθολικούς θεολόγους όπως τον K. Rahner, ο ίδιος ο Βενέδικτος προτείνει μια νεοχαλκηδόνια ερμηνεία του χριστολογικού δόγματος στο οποίο τονίζεται η ένωση των δύο φύσεων στο πρόσωπο του Χριστού χωρίς να υπάρξει καμία αμφιβολία ότι και οι δύο φύσεις είναι πλήρως ενωμένες. Χρησιμοπoιεί στις χριστολογικές του εκφράσεις θεοπασχιτική ορολογία, όπως «ο είς της Τριάδος σταυρώθηκε», ερμηνεύοντας τες χαλκηδόνια, όπου φαίνεται ακόμα μία φορά η Νεοχαλκηδόνια πρότασή του για την ερμηνεία του Χριστολογικού δόγματος. Εδώ βρίσκεται από χριστολογικής άποψης και το σημείο συνάντησης του Βενέδικτου ΙΣΤ’ με την Ορθόδοξη χριστολογία. Η αγάπη του προς τους Έλληνες Πατέρες της Εκκλησίας τον οδήγησαν άλλωστε προς την συμπάθεια για την Ορθόδοξη Θεολογία και δεν είναι καθόλου τυχαίο το γεγονός ότι στρέφεται έντονα κατά του Νεστοριανισμού της Δυτικής θεολογικής σκέψης. Ταυτόχρονα, η αγάπη του προς την ελληνική φιλοσοφία τον κάνουν επίσης να στρέφεται έντονα κατά όλων εκείνων των ρευμάτων που πρότειναν αφελληνισμό του Χριστιανισμού όπως κυρίως εκφράστηκε από τον Adolf von Harnack. Έτσι ο Βενέδικτος ΙΣΤ’ προσπαθώντας μέσα από την Ελληνική φιλοσοφία να αναδείξει την λογικότητα του Λόγου, όπως συμβαίνει άλλωστε και με τους Πατέρες της Εκκλησίας, βλέπει την Ελληνική φιλοσοφία άρρηκτα συνδεδεμένη με τον Χριστιανισμό. Μόνο έτσι, κατά τον Ratzinger, εξασφαλίζεται όντως η λογικότητα του Λόγου ο οποίος είναι το δεύτερο πρόσωπο της Αγ. Τριάδος.
description: This Th.M. submitted to the department of Theology of the Faculty of Theology of Aristotle University of Thessaloniki which is entitled “The Christology of Benedict XVI (Joseph Ratzinger)” is dealing with the interpretation that Joseph Ratzinger, the current Pope Benedict XVI, gives at the person of Jesus Christ. Clearly, we should know that this interpretation came as a reaction to the challenge born of the philosophical and theological theories developed since the 17th century in the West, which were highly affected from the Protestant thought. This Protestant thought particularly emphasizes the historical person of Jesus while calls into question his divine nature and the whole evolution of the Christological dogma of the Church. Benedict XVI knowing that the Roman Catholic theology, especially in the German-spoken areas being at high risk to be affected by these theories objects everything related to these theories. Therefore Benedict focuses on the Chalcedonian Christological view which emphasizes to the God-man nature of Jesus Christ. Surpassing the thought of other Roman Catholic theologians, like K. Rahner’s, Benedict recommends a Neo-Chalcedonian interpretation of the Christological dogma in which the unity of the two natures of Christ is pointed without any doubt, strongly believing that the two natures are fully united. Benedict, at his Christological expressions uses a theopaschetic term like “One from the Trinity was crucified” and interprets it according to the Chalcedonian theology which shows his Neo-chalcedonian recommendation for the interpretation of the Christological dogma. His love for the Greek fathers of the Church led him to see the Orthodox Church with sympathy, which drives him to confront Nestorianism and the Western thought. Moreover, his love for the Greek philosophy led him to confront all the theories that propose the dehellenization of Christianity, as mainly expressed by Adolf von Harnack. Benedict XVI trying, through the Greek philosophy, to highlight the rationality of Logos as seen in the Fathers’ writings, comprehends the Greek philosophy unbreakable bonded to Christianity. Only in this way, according to Ratzinger, the rationality of Logos, the second Person of the Holy Trinity is truly assured.